Olen vaikinud blogis ja viilinud õpinguis.  Kuigi Imre ja Janari EPT mängu jälgimist laua kõrval ja mõnede käte põhjalikku läbiarutamist Imrega ei saa pokkeri mõttes kindlasti päris mahavisatud ajaks lugeda, tuleb siiski tunnistada, et isiklikku tööd sai vähe tehtud.  Samas  see, mis tehtud, sai ju tehtud hästi! Vihjan siinkohal finaallauale San Remo EPT 330€ turboturniiril - kaks neid vaid mängisin ja enda mängule teen vaid väikseid etteheiteid. Vähemalt ühes potis toimus küll totaalne kokkujooks, kui tõrjusin pea potisuuruse panusega täiesti tahtlikult vastase potist välja, et ta ei hitiks, endale aru andmata, et ta tõmbas oma rida või masti ju minu valmis maja vastu.  Igatahes olen tänasest taas ca 1/6 tööajaga kodus pokkerit õppimas. Jube palju muid asju on siin Eestis  olles teha vaja, mistõttu on Itaalias looderdatud päevade üle natu-natuke paha meel.  Esimeseks reaalseks sammuks oli ajasurutise (ajsu?) leevendamiseks kehtestada endale kahenädalane Facebook Bejeweled Blitz mängukeeld. See mäng on röövinud minu elust ühe minuti kaupa väga suure hulga minuteid ja kui ma kõik need tunnid oleks pühendanud pokkeriõppele või heegeldamisele või fotograafiale või veel umbes mingile viiekümnele muule asjale, siis ma oleksin hulka rohkem rahul endaga. Seega, kes tabab mind  homsest kuni 7. maini selle mängu mängimiselt, võib kohe sisse nõuda 100$.  Täna öösel teen kaks 5,5$ sissemaksuga käesoojendusturniiri Pacificus, õhtul loodan aga juba suurel reel tagasi olla!